Аскар Салымбеков
Аскар Мааткабылович Салымбеков (05.02.1955-ж. туулган Ат-Башы району, Ат-Башы айылы) – кыргыздын белгилүү ишкери жана коомдук ишмери.

Кыскача өмүр таржымалы

Аскар Мааткабылович Салымбеков 1955-жылы 5-февралда Кыргызстандын Нарын облусуна караштуу Ат-Башы районунун борбору Ат-Башы айлында жарык дүйнөгө келген.

Атасы Мааткабыл Ат-Башы районунун Кошой айылынан, энеси Сайраке аталган райондун Кара-Булуң айылынан чыккан.

1977-жылы КМУнун тарых факультетин, 1990-жылы экономика факультетин бүткөн. 

Кыргыз дене тарбия институтунда комсомол комитетинин катчысы, 1981-86-жж. Кыргызстандын ЛКЖС БКнын жаштар жана жаш адистер бөлүмүнүн башчысы, 1986-1991-ж Бишкек шаардык дене тарбия жана спорт комитетинин төрагасы, 1991-1993-ж Бишкек шаараткомунун базарлар башкармасынын начальниги.

1993-1999-ж "Дордой" Ассоциациясынын Президенти.

1999-2005-ж  Нарын] облусттук мамлекеттик администрациясынын башчысы - губернатор кызматын аркалаган.

2005-ж. баштап Кыргыз Республикасынын Жогорку Кеңешинин 3-жана 4-чакырылыштарынын депутаты,ошол эле учурда 2005-жылы Бишкек шаарынын мэринин милдетин аткарган.

Ишкер-бизнесмен. 

Кыргызстанда көркөм өнөр, маданият, спортту ар тараптан өнүктүрүү үчүн ар кыл долбоорлорду каржылык жактан ырааттуу колдогон инсан.

Коомдук ишмердүүлүгү 

"Дордой" Ассоциациясынын ардактуу президенти.

Кыргыз Республикасынын "Көк-бөрү" Федерациясынын ардактуу президенти.

Кыргызстандын Улуттук олимпиадалык комитетинин мүчөсү.

2006-жылдан бери Кыргызстандын базарлар, соода ишканалары жана тейлөө тармагынын Ассоциациясынын төрагасы.

Наамдары. Сыйлыктары.
"Эмгек каармандыгы үчүн","Даңк" медалдары,орус академик В.Леонтьев атындагы  алтын медалы,Россия Федерациясынын"За заслуги перед Родиной и Отечеством", "Петр Великий" ордендери , Кыргыз ССРнин  Жогорку Советинин Ардак грамотасы менен  сыйланган."Руханият" эл аралык сыйлыгынын ээси.

Колдонулган адабият
 Асанов Ү.  "Нарын облусуна 70 жыл". Энциклопедия. - Бишкек, 2009. 
 Нарын облусу: Энциклопедия / Башкы редактору А.Карыпкулов; Ред. Кеңештин төрагасы академик Үсөн Асанов. – Бишкек: Кыргыз Энциклопедиясынын Башкы редакциясы, 1998. – 420 бет, илл. – (Мында: 388-бетте). - ISBN 5-89750-100-9.
 Дордойдун урпагы: Даректүү жыйнак / Түзүүчү Гүлмира Мамбеталиева. – Бишкек, 2011. – 236 бет. – ISBN 978-9967-26-344-4.  
 Мамбеталиев, Сулайман. Баян: Тарыхый-адабий жыйнак / Жыйнакты түзгөн жана баш редактору Гүлмира Мамбеталиева. Китепти каржылаган Аскар Мааткабыл уулу Салымбеков. – Бишкек, 2008. – 282 бет, сүрөттөр. – ISBN 978-9967-25-256-1.

Интернеттеги шилтемелер

 http://dordoi.kg/  
 http://www.dordoi.kz/  
 http://www.дордой.рф/ 
 http://www.exportasia.ru/dordoi/  
 http://www.azattyk.kg/content/kyrgyzstan_economy_askar_salymbekov/24327060.html 
 http://mir24.tv/programms/7224/episode/4514629   
 http://who.ca-news.org/people/34  
 http://www.presskg.com/km/11/1212_7.htm   
 http://www.presskg.com/km/11/1212_11.htm   

Инсандар
Тарых
20-кылым
Ишкерлер
Кыргызстан
Экономика
Нарын облусу
Дордой